《睡起书怀时诸公相勉再出》
宋代·裘万顷

北窗终日废书眠，一枕清风直万钱。
云度茅檐轻冉冉，泉生石砌净涓涓。
不嫌雨脚花间注，要听秋声屋外传。
三径初成吾欲老，幕中何用泛红莲。

作者简介：裘万顷（？～1219）南宋诗人。字元量，号竹斋，洪州新建（今江西南昌）人。淳熙十四年进士，历仕吏部架阁、大理司直、江西抚干，性至孝，有节操，有诗集行世，其诗清婉流利，描绘却颇有情致。